b'\n_START_ARTICLE_\nEncore\n_START_SECTION_\nTeme\n_START_PARAGRAPH_\nAlbum se dotika razli\xc4\x8dnih tem, vklju\xc4\x8dno z razmerjem z Eminenovo biv\xc5\xa1o \xc5\xbeeno Kim, (Puke, Love You More in Crazy In Love) ter njegovo h\xc4\x8derko Hailie Jade Mathers (Mockingbird), in vsebuje nekaj anti-Bushevskih izjav (Mosh in We As Americans). Prav tako omeni njegovo otro\xc5\xa1tvo (Yellow Brick Road) in razmerje z njegovimi star\xc5\xa1i (Evil Deeds). Just Lose It je parodija pesmi Beat It Michaela Jacksona kot tudi reklame za Pepsi iz leta 1984. Podobno kot pri Eminemovem prej\xc5\xa1njem albumu The Eminem Show se Encore odpre s ske\xc4\x8dem Curtains Up, ki prikazuje za\xc4\x8detek oddaje._NEWLINE_Eminem je ve\xc4\x8dkrat izjavil (vkju\xc4\x8dno z njegovim albumom, Recovery (2010)), da se strinja s kritiki, ki album niso prav vzljubili, in da je album slab v primerjavi s prej\xc5\xa1njimi albumi, ker je v \xc4\x8dasu produkcije Encora postal odvisen od zdravil na recept. V pesmi Talking 2 Myself, iz Recoverya, je Eminem izjavil V Encoru sem bil na drogah, v Relapsu sem se pa jih odpravljal. S tem je hotel re\xc4\x8di, da je v \xc4\x8dasu Encora uporabljal droge, v naslednjem albumu, Relapsu (2009), pa se jih je \xc5\xa1e komaj znebil, in je zato tudi ta album bil slab.\n_START_SECTION_\nProdukcija\n_START_PARAGRAPH_\nVe\xc4\x8dino pesmi v albumu je Eminem produciral skupaj z Luisom Restom in Mikom Elizondom. Tudi Dr. Dre je kot v mnogih Eminemovih albumih, produciral mnogo pesmi v albumu. Sam je produciral Evil Deeds, Rain Man in Big Weenie, skupaj z Elizondom, Never Enough, Just Lose It in Ass Like That, skupaj z Markom Bastom, le Encore/Curtains Down, in skupaj z Eminemom in Restom, le Love You More.\n_START_SECTION_\nGostujo\xc4\x8di raperji\n_START_PARAGRAPH_\nV albumu je nekaj gostujo\xc4\x8dih raperjev, to so: 50 Cent (Never Enough, Spend Some Time in Encore/Curtains Down), Nate Dogg (Never Enough), Obie Trice (Spend Some Time), Stat Quo (Spend Some Time), skupina D12 (One Shot 2 Shot), in Dr. Dre (Encore/Curtains Down).\n_START_SECTION_\nCenzura\n_START_PARAGRAPH_\nHkrati z originalom je bila izdana cenzurirana verzija, v kateri so bile preurejene neprimerne, nasilne, spolne vsebine in omenjanje drog. V \xc4\x8disti verziji albumske knji\xc5\xbeice so bila napisana besedila odstranjena. V pesmih Puke, My 1st Single in Just Lose It so bila besedila spremenjena, da so se izognili dolgi cenzuri. Neprimerne vsebine v drugih pesmih so kar izklju\xc4\x8dene, npr. Ass Like That se sli\xc5\xa1i kot A** Like That. V pesmi Encore/Curtains Down so izbrisali kon\xc4\x8dni del pesmi, ki vsebuje streljanje. Prav tako je v pesmi One Shot 2 Shot v \xc4\x8disti verziji uvod popolnoma izbrisan in se za\xc4\x8dne s prvim refrenom.\n_START_SECTION_\nNaslovnica\n_START_PARAGRAPH_\nEminem je ve\xc4\x8dkrat izjavil, da je Encore mogo\xc4\x8de njegov zadnji studijski album, in da se bo mogo\xc4\x8de upokojil, zato naslovnica prikazuje, kako se \xc5\xa1e zadnji\xc4\x8d poklanja svojim obo\xc5\xbeevalcem. Kljub izjavam, se je Eminem vrnil na sceno leta 2009, z albumom Relapse.\n_START_SECTION_\nPriznanja\n_START_PARAGRAPH_\nAlbum je bil na 48. letni podelitvi nagrad grammy nominiran za tri grammyje. Te so bile: najbolj\xc5\xa1i rap album, najbolj\xc5\xa1i rap nastop dueta ali skupine za pesem Encore in najbolj\xc5\xa1i rap solo nastop za pesem Mockingbird. Ta album je v celoti ostal brez grammyjev. Tako je postal Eminemov edini "veliki" studijski album, ki ni dobil nagrade za najbolj\xc5\xa1i rap album.'